# Amputació

L'amputació és el seccionament i separació d'una extremitat del cos mitjançant traumatisme (també anomenat avulsió) o cirurgia. Com una mesura quirúrgica, s'utilitza per a controlar el dolor o un procés causat per una malaltia en l'extremitat afectada, per exemple un tumor maligne o una gangrena. En certs casos, la hi realitza en individus com una cirurgia preventiva per a aquest tipus de problemes. En alguns països, l'amputació de les mans o els peus és utilitzada com una forma de càstig per als criminals. En certes cultures o religions, es realitzen amputacions menors o mutilacions com a part de rituals.

## Tipus

Es reconeixen els següents tipus d'amputació:
* Cama
** Amputació de dits
** Amputació parcial dempeus (Chopart, Lisfranc)
** Desarticulació del turmell (Syme, Pyrogoff)
** Amputació sota el genoll (transtibial)
** Amputació al genoll (desarticulació del genoll)
** Amputació a dalt del genoll (transfemoral)
** Rotació de Van-ness (Rotació del peu i reimplantació de manera que l'articulació del turmell s'utilitza com genoll.)
** Desarticulació del maluc
** Amputació en la pelvis
* Braç
** Amputació de dits
** Amputació metacarpiana
** Desarticulació de canell
** Amputació de l'avantbraç (transradial)
** Desarticulació del colze
** Amputació amunt del colze (transhumeral)
** Desarticulació de l'espatlla i posterior amputació
* Dents
** L'avulsió de dents, ja sigui per procés patològic o ortodòntic.
Hemicorporectomia, o amputació en la cintura, és el tipus d'amputació més radical.
La modificació i mutilació de genitals pot comprendre el tall de teixit (per exemple en la circumcisió), encara que no necessàriament com a conseqüència d'una ferida o malaltia.
Com a regla es prefereix realitzar amputacions parcials que permeten mantenir la funció de la conjuntura, encara que en cirurgia oncològica es prefereix la desarticulació.

## Raons per a una amputació

* Infecció i/o isquèmia
** Gangrena (és la causa més freqüent, per diabetis mellitus)
** Infecció en els ossos (osteomielitis)
* Traumatisme
** Amputació traumàtica (l'amputació té lloc en l'escena de l'accident, l'extremitat pot haver estat parcialment o totalment seccionada)
** Ferides severes en els membres, en els quals no es pot salvar el membre, o on els intents de salvar el membre han estat fallits
** Amputació en l'úter (banda amniòtica)
* Deformitats dels dits o extremitats
* Càncer
** Tumors cancerosos en ossos (per exemple, osteosarcoma, osteocondroma) o parts toves (per exemple, melanoma) d'una extremitat.
** Mastectomia (amputació de la mama)

## Mètode

El primer pas és lligar l'artèria i vena que creuen la zona, per prevenir hemorràgia. Els músculs són tallats, i finalment es talla l'os amb una serra oscil·lant. La pell i els trossos de músculs són després armats sobre la zona del monyó, ocasionalment s'insereixen elements per possibilitar la fixació d'una pròtesi.

## Auto-amputació

En alguns casos rars quan una persona ha quedat atrapada en un lloc aïllat, sense possibilitat de comunicar-se o esperança de ser rescatat, la víctima s'ha amputat el seu propi membre:
* El 2003, Aron Ralston de 27 anys es va amputar el seu avantbraç utilitzant la seva pròpia navalla i va partir i va arrencar els dos ossos, després que el seu braç quedés atrapat per una roca mentre escalava a Utah.
* També el 2003, un miner del carbó australià es va amputar el seu propi braç amb un ganivet Stanley després que la màquina carregadora frontal que estava conduint bolqués i quedés atrapat a una distància de tres quilòmetres dins de la mina.

## Referències

* ↑ «Iran: Criminals lose hands and feet as Shari'a law imposed» (en anglès). UNHCR, 07-01-2008. [Consulta: 11 juliol 2024].
* ↑ Kennedy, J. Michael «CMU grad describes cutting off his arm to save his life». Pittsburgh Post-Gazette, 09-05-2003 [Consulta: 7 maig 2008]. Arxivat 2007-04-28 a Wayback Machine.
* ↑ «Arm trapped, and fearing fire, tough miner knew what to do». The Sydney Morning Herald.

## Vegeu també

* Torniquet

## Enllaços externs

* http://www.rompglobal.org